RESOLUCIÓN do 27 de xuño de 2005, da Dirección Xeral de Innovación e Desenvolvemento Pesqueiro, pola que se convoca un curso de formación de formadores/as.
CONSELLERÍA DE PESCA E ASUNTOS MARÍTIMOS — III. OUTRAS DISPOSICIÓNS — 28/07/2005

A pesca como sector reúne un amplo abano de actividades económicas, que van desde aquelas simplemente extractivas de recursos mariños a aque
loutras que prestan servizos a estas en calquera dos chanzos do proceso que leva os produtos pesqueiros desde o mar ao consumidor.
Aínda que a pesca extractiva é a columna vertebral do sector, non é menos certo que é dependente deste conxunto de servizos e que calquera mellora da pesca pasa por un proceso de mellora nestoutras actividades.
Unha gran parte destes servizos son prestados por traballadores/as autónomos/as que con dedicación total ou parcial veñen realizando unhas funcións imprescindibles para o mantemento da capacidade produtiva do noso sector pesqueiro, singularmente no campo da reparación de redes.
Dada a demanda existente no sector das redes de participación en cursos de formación de profesionais dedicados/as á montaxe, reparación e mantemento das redes e aparellos de pesca resulta necesario ampliar o número de profesores/as habilitados/as para impartir estes cursos.
Visto que este tipo de formación require para a súa impartición dispoñer das especialidades que demanden os seus contidos e que serían fundamentalmente para cubrir as áreas relacionadas con metodoloxía didáctica, planificación e programación das actividades formativas, habilidades sociais, montaxe das artes de pesca e igualdade de xénero.
Por todo o exposto
DISPOÑO:
Primeiro.-Obxecto.
Convocar un curso de formación de formadores/as que capacite para a impartición dos cursos para a montaxe, reparación e mantemento das artes e aparellos de pesca, organizados pola Dirección Xeral de Innovación e Desenvolvemento Pesqueiro.
Segundo.-Destinatarios/as.
Serán destinatarios/as os/as profesionais na montaxe, reparación e mantemento de redes e aparellos de pesca interesados/as que estean en activo nesta actividade.
Terceiro.-Organización.
a) O número de prazas máximo admisible será de 20 formandos.
b) O curso impartirase de xeito presencial, tres días á semana cunha duración diaria de 8 horas.
c) A duración do curso será de 120 horas, distribuídas nos seguintes módulos:
1. Metodoloxía didáctica: 24 horas.
2. A planificación e programación das actividades formativas: 10 horas.
3. Habilidades sociais: 20 horas.
4. Artes e aparellos de pesca: 4 horas.
5. A montaxe das artes de pesca: 54 horas.
6. Igualdade de xénero: 8 horas.
d) O curso terá lugar na Aixola-Centro de Formación. Porto pesqueiro, s/n, 36900 Marín (Pontevedra). Tfno.: 986 83 80 33.
e) O inicio do curso será no cuarto trimestre do ano 2005 e o prazo máximo para impartilo é de dous meses.
A asistencia ás sesións do curso será en todo caso obrigatoria. Toda ausencia deberá ser xustificada debidamente polo/a interesado/a. A falta de asistencia, aínda que sexa xustificada, a máis do 10% das horas lectivas programadas, impedirá a obtención do certificado de aptitude a que se refire o artigo 7 e dará lugar a baixa no curso coa perda de todos os dereitos.
A Dirección Xeral de Innovación e Desenvolvemento Pesqueiro poderá modificar o desenvolvemento e mais os contidos do curso anunciados co fin de adaptalos ás necesidades da Administración, así como ás distintas continxencias que poidan xurdir.
Cuarto.-Requisitos obrigatorios.
Os/as interesados/as deberán demostrar a súa actividade como profesional na montaxe, reparación e mantemento de redes e aparellos de pesca. Para isto, os/as aspirantes deberán presentar:
1. Fotocopia compulsada da declaración do imposto da renda das persoas físicas onde consten os ingresos obtidos nesta actividade en 2004.
2. Documento acreditativo do pagamento das cotas da Seguridade Social durante o ano 2005.
3. Declaración responsable subscrita polo/a interesado/a de non ter realizado con anterioridade cursos de formación que o habilite para a impartición de cursos para a montaxe, reparación e mantemento das artes e aparellos de pesca.
Quinto.-Selección de aspirantes.
En vista do curriculum presentado por cada aspirante, a Dirección Xeral de Innovación e Desenvolvemento Pesqueiro realizará unha selección deles. O baremo que se empregará basearase nos seguintes criterios:
1. Cursos organizados polas administracións públicas relacionados coa montaxe, reparación e mantemento de aparellos de pesca, ata un máximo de 5 puntos. Deberá xuntarse fotocopia compulsada dos títulos para a súa acreditación.
1.1. Por cada curso realizado de duración inferior a 100 horas: 1 punto.
1.2. Por cada curso realizado de duración igual ou superior a 100 horas: 1,5 puntos.
2. Cursos organizados polas administracións públicas relacionados co sector pesqueiro, habilidades sociais, novas tecnoloxías e recursos humanos, ata un máximo de 2 puntos. Deberá xuntarse fotocopia compulsada dos títulos para a súa acreditación.
2.1. Por cada curso realizado de duración inferior a 100 horas: 0,25 puntos.
2.2. Por cada curso realizado de duración igual ou superior a 100 horas: 0,5 puntos.
3. Experiencia docente en formación de adultos na montaxe, reparación e mantemento de redes e aparellos de pesca, ata un máximo de 5 puntos. Deberá xuntarse orixinal ou fotocopia compulsada do documento que acredite tal circunstancia.
3.1. Por cada curso impartido de duración inferior a 100 horas: 0,5 puntos.
3.2. Por cada curso impartido de duración igual ou superior a 100 horas: 1 punto.
4. Ser socio/a dalgunha das asociacións profesionais de redeiros/as constituídas no ámbito territorial da Comunidade Autónoma galega: 5 puntos. Deberá xuntarse orixinal ou fotocopia compulsada do documento que acredite tal circunstancia.
5. Experiencia laboral na montaxe, reparación e mantemento de redes e aparellos de pesca ata un máximo de 5 puntos. Para a acreditación da situación laboral será necesaria a presentación dun certificado oficial da vida laboral expedido pola Tesouraría Xeral da Seguridade Social.
5.1. Por cada período de tres meses en activo nos últimos cinco anos: 0,25 puntos.
6. Proba práctica, ata un máximo de 10 puntos, onde se valorará o seguinte:
6.1. Coñecemento das diferentes artes e aparellos de pesca.
6.2. Destreza no desenvolvemento na reparación de artes e aparellos de pesca.
7. Entrevista persoal, ata un máximo de 10 puntos.
A máxima puntuación que poden acadar os/as aspirantes será de 42 puntos.
A lista dos/das aspirantes admitidos farase pública no taboleiro de anuncios da Dirección Xeral de Innovación e Desenvolvemento Pesqueiro e nos das delegacións territoriais da Consellería de Pesca e Asuntos Marítimos. Contra a citada lista os/as interesa
dos/as poderán interpoñer reclamacións no prazo de dez (10) días naturais ante a Directora Xeral de Innovación e Desenvolvemento Pesqueiro.
Transcurrido este prazo e examinadas as reclamacións, elaborarase a lista definitiva de admitidos/as que será exposta nos lugares sinalados no punto anterior.
Contra a resolución definitiva cabe recurso de alzada ante o conselleiro de Pesca e Asuntos Marítimos segundo o disposto nos artigos 114 e 115 da Lei 30/1992, do 26 de novembro, de réxime xurídico das administracións públicas e do procedemento administrativo común.
Sexto.-Presentación de solicitudes.
Os/as interesados/as en participar no curso deberán presentar a solicitude que se publica como anexo nesta resolución, debidamente cuberta e dirixida á directora xeral de Innovación e Desenvolvemento Pesqueiro no rexistro xeral da Consellería de Pesca e Asuntos Marítimos, nos rexistros das delegacións territoriais da Consellería de Pesca e Asuntos Marítimos ou en calquera das dependencias recollidas no artigo 30.4º da Lei 30/1992, do 26 de novembro, de réxime xurídico das administracións públicas e do procedemento administrativo común.
Xuntaráselle á solicitude fotocopia cotexada do DNI así como dos títulos profesionais, requisitos obrigatorios e demais documentos que xustifiquen os méritos alegados na solicitude.
Os méritos que non se acrediten debidamente non se valorarán no proceso de selección. Para a acreditación da situación laboral será necesaria a presentación dun certificado oficial da vida laboral expedido pola Tesouraría Xeral da Seguridade Social.
O prazo de presentación de solicitudes será de vinte días (20) naturais, contados a partir do seguinte ao da publicación desta resolución.
Sétimo.-Certificados de aptitude.
Ao remate do curso expedirase un certificado de aptitude a aqueles/as participantes que superasen con aproveitamento o curso de acordo coa avaliación do equipo de profesores. O dito certificado terá validez ante a Consellería de Pesca e Asuntos Marítimos como documento acreditativo da habilitación para impartir cursos para a montaxe, reparación e mantemento de redes e aparellos de pesca, organizados pola Consellería de Pesca e Asuntos Marítimos.
Santiago de Compostela, 27 de xuño de 2005.
Rosa Mª Quintana Carballo
Directora xeral de Innovación
e Desenvolvemento Pesqueiro